CELEX: 32021D1407
Language: mt
Date: 2021-08-26 00:00:00
Title: Deċiżjoni ta’ Implimentazzjoni tal-Kummissjoni (UE) 2021/1407 tas-26 ta’ Awwissu 2021 li temenda d-Deċiżjoni ta’ Implimentazzjoni (UE) 2019/919 fir-rigward tal-istandards armonizzati għall-pajpijiet flessibbli tal-fjuwil li jirreżistu n-nar, għall-pajpijiet flessibbli tal-fjuwil li ma jirreżistux in-nar, għall-valvs u għat-tagħmir fil-buq li minnhom jgħaddi likwidu li jkun fuq il-ġewwa tal-inġenju, għall-komponenti tal-fjuwil, taż-żejt u elettriċi mmuntati fuq il-magni diżil abbord, u għar-roti tal-istering

27.8.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 303/8
               
            
         DEĊIŻJONI TA’ IMPLIMENTAZZJONI TAL-KUMMISSJONI (UE) 2021/1407
         tas-26 ta’ Awwissu 2021
         li temenda d-Deċiżjoni ta’ Implimentazzjoni (UE) 2019/919 fir-rigward tal-istandards armonizzati għall-pajpijiet flessibbli tal-fjuwil li jirreżistu n-nar, għall-pajpijiet flessibbli tal-fjuwil li ma jirreżistux in-nar, għall-valvs u għat-tagħmir fil-buq li minnhom jgħaddi likwidu li jkun fuq il-ġewwa tal-inġenju, għall-komponenti tal-fjuwil, taż-żejt u elettriċi mmuntati fuq il-magni diżil abbord, u għar-roti tal-istering
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 1025/2012 tal-Parlament Ewropew u tal-Kunsill tal-25 ta’ Ottubru 2012 dwar l-Istandardizzazzjoni Ewropea, li jemenda d-Direttivi tal-Kunsill 89/686/KEE u 93/15/KEE u d-Direttivi 94/9/KE, 94/25/KE, 95/16/KE, 97/23/KE, 98/34/KE, 2004/22/KE, 2007/23/KE, 2009/23/KE u 2009/105/KE tal-Parlament Ewropew u tal-Kunsill u li jħassar id-Deċiżjoni tal-Kunsill 87/95/KEE u d-Deċiżjoni Nru 1673/2006/KE tal-Parlament Ewropew u tal-Kunsill (1), u b’mod partikolari l-Artikolu 10(6) tiegħu,
         Billi:
         
                     (1)
                  
                  
                     F’konformità mal-Artikolu 14 tad-Direttiva 2013/53/UE tal-Parlament Ewropew u tal-Kunsill (2), il-prodotti li jkunu konformi ma’ standards armonizzati jew ma’ partijiet minnhom, li r-referenzi tagħhom ikunu ġew ippubblikati f’Il-Ġurnal Uffiċjali tal-Unjoni Ewropea, huma preżunti konformi mar-rekwiżiti koperti minn dawk l-istandards jew minn partijiet minnhom, stabbiliti fl-Artikolu 4(1) tad-Direttiva 2013/53/UE u fl-Anness I ta’ dik id-Direttiva.
                  
               
                     (2)
                  
                  
                     Permezz tad-Deċiżjoni ta’ Implimentazzjoni tal-Kummissjoni C(2015) 8736 (3), il-Kummissjoni talbet lill-Kumitat Ewropew għall-Istandardizzazzjoni (CEN) u lill-Kumitat Ewropew għall-Istandardizzazzjoni Elettroteknika (Cenelec) għall-abbozzar u għar-reviżjoni tal-istandards armonizzati b’appoġġ għad-Direttiva 2013/53/UE li tindirizza rekwiżiti essenzjali aktar stretti stabbiliti fl-Artikolu 4(1) tad-Direttiva 2013/53/UE u fl-Anness I ta’ dik id-Direttiva, meta mqabbla mad-Direttiva 94/25/KE tal-Parlament Ewropew u tal-Kunsill (4) li ġiet imħassra.
                  
               
                     (3)
                  
                  
                     Bid-Deċiżjoni ta’ Implimentazzjoni C(2015) 8736, is-CEN u s-Cenelec intalbu wkoll jirrevedu standards li r-referenzi tagħhom ġew ippubblikati permezz tal-Komunikazzjoni tal-Kummissjoni 2015/C 087/01 (5).
                  
               
                     (4)
                  
                  
                     Abbażi tat-talba stabbilita fid-Deċiżjoni ta’ Implimentazzjoni C(2015) 8736, is-CEN irreveda l-istandards armonizzati li ġejjin, li r-referenzi tagħhom ġew ippubblikati permezz tad-Deċiżjoni ta’ Implimentazzjoni tal-Kummissjoni (UE) 2019/919 (6): EN ISO 7840:2018 dwar pajpijiet flessibbli tal-fjuwil li jirreżistu n-nar, EN ISO 8469:2018 dwar pajpijiet flessibbli tal-fjuwil li ma jirreżistux in-nar, l-istandards armonizzati EN ISO 9093-1:2018 u EN ISO 9093-2:2018 dwar il-valvs u t-tagħmir fil-buq li minnhom jgħaddi likwidu li jkun fuq il-ġewwa tal-inġenju, u EN ISO 16147:2017 dwar komponenti tal-fjuwil, u elettriċi mmuntati fuq il-magni diżil abbord. Dan irriżulta fl-adozzjoni tal-istandards armonizzati li ġejjin: EN ISO 7840:2021, EN ISO 8469:2021, EN ISO 9093:2021 u EN ISO 16147:2021.
                  
               
                     (5)
                  
                  
                     Abbażi tat-talba stabbilita fid-Deċiżjoni ta’ Implimentazzjoni C(2015) 8736, is-CEN abbozza wkoll standard armonizzat ġdid EN ISO 23411:2021 dwar ir-roti tal-istering.
                  
               
                     (6)
                  
                  
                     Il-Kummissjoni, flimkien mas-CEN, ivvalutat jekk dawk l-istandards kif ġew abbozzati jew reveduti mis-CEN jikkonformawx mat-talba stabbilita fid-Deċiżjoni ta’ Implimentazzjoni C(2015) 8736.
                  
               
                     (7)
                  
                  
                     L-istandard EN ISO 7840:2021 jistabbilixxi r-rekwiżiti ġenerali u t-testijiet fiżiċi għall-pajpijiet flessibbli tal-fjuwil li jirreżistu n-nar biex minnhom jgħaddi petrol jew petrol imħallat bl-etanol, u fjuwil tad-diżil jew fjuwil tad-diżil imħallat bil-FAME, iddisinjati għal pressjoni tat-tħaddim li ma taqbiżx iż-0,34 MPa għall-pajpijiet flessibbli b’dijametru intern sa u inkluż 10 mm, u ż-0,25 MPa għall-pajpijiet flessibbli b’dijametru intern sa 63 mm f’inġenji żgħar.
                  
               
                     (8)
                  
                  
                     L-istandard EN ISO 8469:2021 jistabbilixxi r-rekwiżiti ġenerali u t-testijiet fiżiċi għall-pajpijiet flessibbli tal-fjuwil li ma jirreżistux in-nar biex minnhom jgħaddi petrol jew petrol imħallat bl-etanol, u fjuwil tad-diżil jew fjuwil tad-diżil imħallat bil-FAME, iddisinjati għal pressjoni tat-tħaddim li ma taqbiżx iż-0,34 MPa għall-pajpijiet flessibbli b’dijametru intern sa u inkluż 10 mm, u ż-0,25 MPa għall-pajpijiet flessibbli b’dijametru intern sa 63 mm f’inġenji żgħar sa 24 m.
                  
               
                     (9)
                  
                  
                     L-istandard EN ISO 9093:2021 jistabbilixxi r-rekwiżiti għat-tagħmir fil-buq li minnu jgħaddi likwidu li jkun fuq il-ġewwa tal-inġenju, għall-valvs, għall-konnessjonijiet tal-pajpijiet flessibbli, għat-tagħmir tagħhom u għall-installazzjoni tagħhom f’inġenji żgħar sa 24 m.
                  
               
                     (10)
                  
                  
                     L-istandard EN ISO 16147:2021 jistabbilixxi r-rekwiżiti għad-disinn u għall-installazzjoni ta’ komponenti tal-fjuwil, taż-żejt u elettriċi mmuntati fuq magni diżil abbord biex jimminimizzaw it-tnixxija tal-fjuwil, ir-riskju ta’ xokk elettriku u r-riskju u/jew it-tifrix ta’ nar fuq inġenji żgħar sa 24 m.
                  
               
                     (11)
                  
                  
                     L-istandard EN ISO 23411:2021 jistabbilixxi r-rekwiżiti għad-disinn u għall-ittestjar għar-roti tal-istering għal inġenji żgħar sa 24 m.
                  
               
                     (12)
                  
                  
                     L-istandards EN ISO 7840:2021, EN ISO 8469:2021, EN ISO 9093:2021, EN ISO 16147:2021 u EN ISO 23411:2021 jissodisfaw ir-rekwiżiti li għandhom l-għan li jkopru u li huma stabbiliti fl-Artikolu 4(1) tad-Direttiva 2013/53/UE, kif ukoll fil-Parti A tal-Anness I ta’ dik id-Direttiva. Għalhekk jixraq li r-referenzi ta’ dawk l-istandards jiġu ppubblikati f’Il-Ġurnal Uffiċjali tal-Unjoni Ewropea.
                  
               
                     (13)
                  
                  
                     L-istandard EN ISO 7840:2021 se jissostitwixxi l-istandard EN ISO 7840:2018. L-istandard EN ISO 8469:2021 se jissostitwixxi l-istandard EN ISO 8469:2018. L-istandard EN ISO 9093:2021 se jissostitwixxi l-istandards EN ISO 9093-1:2018 u EN ISO 9093-2:2018. L-istandard EN ISO 16147:2021 se jissostitwixxi l-istandard EN ISO 16147:2017. L-istandard EN ISO 23411:2021 se jissostitwixxi l-istandards EN ISO 9775:2017 u EN ISO 15652:2017 ippubblikati permezz tal-Komunikazzjoni tal-Kummissjoni 2018/C 209/05 (7).
                  
               
                     (14)
                  
                  
                     Għalhekk, jeħtieġ li r-referenzi tal-istandards EN ISO 7840:2018, EN ISO 8469:2018, EN ISO 9093-1:2018, EN ISO 9093-2:2018, EN ISO 9775:2017, EN ISO 15652:2017 u EN ISO 16147:2017 jiġu rtirati minn Il-Ġurnal Uffiċjali tal-Unjoni Ewropea (8).
                  
               
                     (15)
                  
                  
                     Sabiex il-manifatturi jingħataw biżżejjed żmien biex jadattaw il-prodotti tagħhom għall-verżjonijiet reveduti tal-istandards armonizzati EN ISO 7840:2018, EN ISO 8469:2018, EN ISO 9093-1:2018, EN ISO 9093-2:2018, EN ISO 9775:2017, EN ISO 15652:2017 u EN ISO 16147:2017, jeħtieġ li l-irtirar tar-referenzi ta’ dawk l-istandards jiġi differit.
                  
               
                     (16)
                  
                  
                     L-Anness I tad-Deċiżjoni ta’ Implimentazzjoni (UE) 2019/919 jelenka r-referenzi tal-istandards armonizzati abbozzati b’appoġġ għad-Direttiva 2013/53/UE. Ir-referenzi tal-istandards armonizzati EN ISO 7840:2021, EN ISO 8469:2021, EN ISO 9093:2021, EN ISO 16147:2021, u EN ISO 23411:2021 jenħtieġ li jiġu inklużi f’dak l-Anness. Ir-referenzi tal-istandards armonizzati EN ISO 7840:2018, EN ISO 8469:2018, EN ISO 9093-1:2018, EN ISO 9093-2:2018 jenħtieġ li jitħassru minn dak l-Anness.
                  
               
                     (17)
                  
                  
                     L-Anness II tad-Deċiżjoni ta’ Implimentazzjoni (UE) 2019/919 jelenka r-referenzi tal-istandards armonizzati abbozzati b’appoġġ għad-Direttiva 2013/53/UE li huma rtirati minn Il-Ġurnal Uffiċjali tal-Unjoni Ewropea. Ir-referenzi tal-istandards armonizzati EN ISO 9775:2017, EN ISO 15652:2017 u EN ISO 16147:2017 jenħtieġ li jiġu inklużi f’dak l-Anness.
                  
               
                     (18)
                  
                  
                     Għalhekk, jenħtieġ li d-Deċiżjoni ta’ Implimentazzjoni (UE) 2019/919 tiġi emendata skont dan.
                  
               
                     (19)
                  
                  
                     Il-konformità ma’ standard armonizzat tikkonferixxi preżunzjoni ta’ konformità mar-rekwiżiti essenzjali korrispondenti stabbiliti fil-leġiżlazzjoni tal-Unjoni dwar l-armonizzazzjoni mid-data tal-pubblikazzjoni tar-referenza ta’ tali standard f’Il-Ġurnal Uffiċjali tal-Unjoni Ewropea. Għalhekk, jenħtieġ li din id-Deċiżjoni tidħol fis-seħħ fid-data tal-pubblikazzjoni tagħha,
                  
               ADOTTAT DIN ID-DEĊIŻJONI:
         
            Artikolu 1
            Id-Deċiżjoni ta’ Implimentazzjoni (UE) 2019/919 hija emendata kif ġej:
            
                        (1)
                     
                     
                        l-Anness I huwa emendat f’konformità mal-Anness I ta’ din id-Deċiżjoni;
                     
                  
                        (2)
                     
                     
                        l-Anness II huwa emendat f’konformità mal-Anness II ta’ din id-Deċiżjoni.
                     
                  
         
            Artikolu 2
            Din id-Deċiżjoni għandha tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.
            Il-punt (2) tal-Anness I għandu japplika mis-27 ta’ Frar 2023.
         
         
            Magħmul fi Brussell, is-26 ta’ Awwissu 2021.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 316, 14.11.2012, p. 12.
         
            (2)  Id-Direttiva 2013/53/UE tal-Parlament Ewropew u tal-Kunsill tal-20 ta’ Novembru 2013 dwar id-dgħajjes li jintużaw għar-rikreazzjoni u l-inġenji tal-ilma personali u li tħassar id-Direttiva 94/25/KE (ĠU L 354, 28.12.2013, p. 90).
         
            (3)  Id-Deċiżjoni ta’ Implimentazzjoni tal-Kummissjoni C(2015) 8736 tal-15 ta’ Diċembru 2015 fuq talba ta’ standardizzazzjoni lill-Kumitat Ewropew għall-Istandardizzazzjoni u lill-Kumitat Ewropew għall-Istandardizzazzjoni Elettroteknika dwar id-dgħajjes li jintużaw għar-rikreazzjoni u l-inġenji tal-ilma personali b’appoġġ għad-Direttiva 2013/53/UE tal-Parlament Ewropew u tal-Kunsill tal-20 ta’ Novembru 2013 dwar id-dgħajjes li jintużaw għar-rikreazzjoni u l-inġenji tal-ilma personali u li tħassar id-Direttiva 94/25/KE (għadha mhux ippubblikata fil-Ġurnal Uffiċjali).
         
            (4)  Id-Direttiva 94/25/KE tal-Parlament Ewropew u tal-Kunsill tas-16 ta’ Ġunju 1994 dwar l-approssimazzjoni tal-liġijiet, tar-regolamenti u tad-dispożizzjonijiet amministrattivi tal-Istati Membri li għandhom x’jaqsmu mad-dgħajjes illi jintużaw għar-rikreazzjoni (ĠU L 164, 30.6.1994, p. 15).
         
            (5)  Il-Komunikazzjoni tal-Kummissjoni fil-qafas tal-implimentazzjoni tad-Direttiva 94/25/KE tal-Parlament Ewropew u tal-Kunsill tas-16 ta’ Ġunju 1994 dwar l-approssimazzjoni tal-liġijiet, tar-regolamenti u tad-dispożizzjonijiet amministrattivi tal-Istati Membri li għandhom x’jaqsmu mad-dgħajjes illi jintużaw għar-rikreazzjoni (Pubblikazzjoni ta’ titoli u referenzi ta’ standards armonizzati skont il-leġiżlazzjoni tal-Unjoni dwar l-armonizzazzjoni) (ĠU C 87, 13.3.2015, p. 1).
         
            (6)  Id-Deċiżjoni ta’ Implimentazzjoni tal-Kummissjoni (UE) 2019/919 tal-4 ta’ Ġunju 2019 dwar l-istandards armonizzati għall-inġenji li jintużaw għar-rikreazzjoni u għall-inġenji tal-ilma personali abbozzati b’appoġġ għad-Direttiva 2013/53/UE tal-Parlament Ewropew u tal-Kunsill (ĠU L 146, 5.6.2019, p. 106).
         
            (7)  Il-Komunikazzjoni tal-Kummissjoni fil-qafas tal-implimentazzjoni tad-Direttiva 2013/53/UE tal-Parlament Ewropew u tal-Kunsill tal-20 ta’ Novembru 2013 dwar id-dgħajjes li jintużaw għar-rikreazzjoni u l-inġenji tal-ilma personali u li tħassar id-Direttiva 94/25/KE (Pubblikazzjoni ta’ titoli u referenzi ta’ standards armonizzati skont il-leġiżlazzjoni tal-Unjoni dwar l-armonizzazzjoni) (ĠU C 209, 15.6.2018, p. 137).
         
            (8)  ĠU C 209, 15.6.2018, p. 137.
      
      
         
            ANNESS I
            L-Anness I tad-Deċiżjoni ta’ Implimentazzjoni (UE) 2019/919 huwa emendat kif ġej:
            
                        (1)
                     
                     
                        jiżdiedu l-entrati li ġejjin:
                        
                                    
                                       Nru
                                    
                                 
                                 
                                    
                                       Referenza tal-istandard
                                    
                                 
                              
                                    “35.
                                 
                                 
                                    EN ISO 7840:2021
                                 
                              
                                     
                                 
                                 
                                    Inġenji żgħar – Pajpijiet flessibbli tal-fjuwil li jirreżistu n-nar
                                 
                              
                                    36.
                                 
                                 
                                    EN ISO 8469:2021
                                 
                              
                                     
                                 
                                 
                                    Inġenji żgħar – Pajpijiet flessibbli tal-fjuwil li ma jirreżistux in-nar
                                 
                              
                                    37.
                                 
                                 
                                    EN ISO 9093:2021
                                 
                              
                                     
                                 
                                 
                                    Inġenji żgħar – Valvs u tagħmir fil-buq li minnhom jgħaddi likwidu li jkun fuq il-ġewwa tal-inġenju
                                 
                              
                                    38.
                                 
                                 
                                    EN ISO 16147:2021
                                 
                              
                                     
                                 
                                 
                                    Inġenji żgħar – Magni diżil abbord – Komponenti tal-fjuwil, taż-żejt u elettriċi mmuntati fuqil-magni
                                 
                              
                                    39.
                                 
                                 
                                    EN ISO 23411:2021
                                 
                              
                                     
                                 
                                 
                                    Inġenji żgħar – Roti tal-istering”;
                                 
                              
                  
                        (2)
                     
                     
                        l-entrati Nri 5, 6, 9 u 10 jitħassru.
                     
                  
      
      
         
            ANNESS II
            Fl-Anness II tad-Deċiżjoni ta’ Implimentazzjoni (UE) 2019/919, jiżdiedu l-entrati li ġejjin:
            
               
                           
                              Nru
                           
                        
                        
                           
                              Referenza tal-istandard
                           
                        
                        
                           
                              Data tal-irtirar
                           
                        
                     
                           “33.
                        
                        
                           EN ISO 9775:2017
                           Inġenji żgħar – Sistemi remoti tal-ikkwartjar għal magni uniċi mhux abbord b’potenza ta’ 15 kW sa 40 kW (ISO 9775:1990)
                        
                        
                           Is-27 ta’ Frar 2023.
                        
                     
                           34
                        
                        
                           EN ISO 15652:2017
                           Inġenji żgħar – Sistemi remoti tal-ikkwartjar għal dgħajjes żgħar bil-ġett bil-magna abbord (ISO 15652:2003)
                        
                        
                           Is-27 ta’ Frar 2023.
                        
                     
                           35
                        
                        
                           EN ISO 16147:2017
                           Inġenji żgħar – Magni diżil abbord – Komponenti tal-fjuwil u elettriċi mmuntati fuq il-magni (ISO 16147:2002, A1:2013)
                        
                        
                           Is-27 ta’ Frar 2023.”.